# 谷雨时节的诗句

来源：网络 作者：琴心剑胆 更新时间：2025-03-31

*下面是为您整理的谷雨时节的诗句，仅供大家参考。　　《谷雨》　　朱槔[宋]　　天点纷林际，虚檐写梦中。明朝知谷雨，无策禁花风。　　石渚收机巧，烟蓑建事功。越禽牢闭口，吾道寄天公。　　《尝茶次寄越僧灵皎》　　林和靖[宋]　　白云峰下两枪新，腻绿...*

下面是为您整理的谷雨时节的诗句，仅供大家参考。

　　《谷雨》

　　朱槔[宋]

　　天点纷林际，虚檐写梦中。明朝知谷雨，无策禁花风。

　　石渚收机巧，烟蓑建事功。越禽牢闭口，吾道寄天公。

　　《尝茶次寄越僧灵皎》

　　林和靖[宋]

　　白云峰下两枪新，腻绿长鲜谷雨春。

　　静试却如湖上雪，对尝兼忆剡中人。

　　瓶悬金粉师应有，筋点琼花我自珍。

　　清话几时搔首后，愿与松色劝三巡。

　　《木兰花慢》

　　谷雨日，王君德昂约牡丹之会，某以事夺，北来祁阳道中，偶得此词以寄

　　王恽[元]

　　问东城春色，正谷雨，牡丹期。想前日芳苞，近来绛艳，红烂灯枝。刘郎为花情重，约柳边、娃馆醉吴姬。

　　罗袜凌波微步，玉盘承露低垂。春风百匝绣罗围。看到彩云飞。甚着意追欢，留连光景，回首差池。

　　半春短长亭畔，漫一杯、藉草对斜晖。归纵酴醿雪在，不堪姚魏离枝。

　　《天仙子》

　　苏轼[北宋]

　　走马探花花发末。人与化工俱不易。千回来绕百回看，蜂作婢。莺为使。谷雨清明空屈指。

　　白发卢郎情未已。一夜翦刀收玉蕊。尊前还对断肠红，人有泪。花无意。明日酒醒应满地。

　　《翦朝霞》

　　贺铸[北宋]

　　云弄轻阴谷雨干。半垂油幕护残寒。化工著意呈新巧，翦刻朝霞饤露盘。

　　辉锦绣，掩芝兰。开元天宝盛长安。沈香亭子钩阑畔，偏得三郎带笑看。

　　《水龙吟（牡丹）》

　　曹组[北宋]

　　晓天谷雨晴时，翠罗护日轻烟里。酴醿径暖，柳花风淡，千葩浓丽。三月春光，上林池馆，西都花市。看轻盈隐约，何须解语，凝情处、无穷意。

　　金殿筠笼岁贡，最姚黄、一枝娇贵。东风既与花王，芍药须为近侍。歌舞筵澡，满装归帽，斜簪云髻。有高情未已，齐烧绛蜡，向阑边醉。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！